ΓΡΑΠΤΗ ΕΡΩΤΗΣΗ E-1481/03

υποβολή: Jan Mulder (ELDR) προς το Συμβούλιο

(2 Μαΐου 2003)

Θέμα: Η προστασία των οικονομικών συμφερόντων όσον αφορά τις γεωργικές δαπάνες

Στις 30 Ιανουαρίου 2003, το Κοινοβούλιο ενέκρινε την έκθεση A5-0447/2002 σχετικά με την αναθεώρηση της διαδικασίας εκκαθάρισης των λογαριασμών (P5-TAPROV (2003)0028). Στην εν λόγω έκθεση (παράγραφος 28) το Κοινοβούλιο εμμένει στην άποψη ότι οιποψήφιες προς ένταξη χώρες δεν θα πρέπει να επωφεληθούν από συστήματα στήριξης στο πλαίσιο της ΚΓΠ όσο δεν λειτουργεί το ΟΣΔΕ στην απλοποιημένη μορφή του, όπως αναφέρεται στο σημείο 4.5.3. της ανακοίνωσης της ΕπιτροπήςΔιεύρυνση και Γεωργία. Παράλληλα, στην παράγραφο 36, ζητεί από την Επιτροπή να αναστείλει ή να μειώσει σημαντικά τις καλυπτόμενες από το ΟΣΔΕ πληρωμές στο πλαίσιο της ΚΓΠ προς τα κράτη μέλη που δεν έχουν εφαρμόσει το ΟΣΔΕ, έως ότου το σύστημα αυτό εφαρμοσθεί πλήρως.

1. Μπορεί να αναφέρει το συμβούλιο ποια είναι η θέση του ως προς τις ως άνω απόψεις του Ευρωπαϊκού Κοινοβουλίου, μεταξύ άλλων καιπό το φως της επικείμενης διεύρυνσης της Ένωσης και της ανάγκης να προστατευθούν τα οικονομικά συμφέροντα της Ευρωπαϊκής Ένωσης·

2. Συμμερίζεται το Συμβούλιο την άποψη ότι στο πλαίσιο των μέτρων που λαμβάνονται για την προστασία των οικονομικών συμφερόντων της Ένωσης, δεν θα πρέπει να γίνεται διάκριση μεταξύ των σημερινών και των νέων κρατών μελών·

Επιπλέον, στην προαναφερθείσα έκθεση το Κοινοβούλιο καλεί το Συμβούλιο να εγκρίνει την πρόταση της Επιτροπής για παράταση της περιόδου εφαρμογής των διορθώσεων από 24 μήνες που είναι σήμερα σε 36 μήνες(1) Στις 24 Σεπτεμβρίου 2002, το Κοινοβούλιο είχε ήδη εγκρίνει την εν λόγω πρόταση.

3. Μπορεί να αναφέρει το Συμβούλιο ποια είναι η θέση του έναντι της πρότασης της Επιτροπής και εντός ποιας προθεσμίας προτίθεται να λάβει τη σχετική απόφαση·

(1) COM(2002)0293.

Απάντηση

(2 Οκτωβρίου 2003)

1. Το Συμβούλιοπενθυμίζει στο αξιότιμο μέλος ότι, δεδομένου ότι ο προϋπολογισμός του ΕΓΤΠΕ αντιστοιχεί σε 45 % περίπου του προϋπολογισμού της Ευρωπαϊκής Ένωσης, είναι απαραίτητο να συνοδεύεται από μηχανισμό που να διασφαλίζει την ορθή εκτέλεση των δαπανών που προέρχονται από αυτόν και από ένα σύστημα εκκαθάρισης των λογαριασμών που να λειτουργεί ικανοποιητικά. Το Ολοκληρωμένο Σύστημα Διαχείρισης και Ελέγχου (ΟΣΔΕ), το οποίο καταρτίσθηκε μετά από τη μεταρρύθμιση της ΚΓΠ το 1992 και το οποίο αποτελεί επί του παρόντος το κύριο μέσο ελέγχου του μεγαλύτερου μέρους των δαπανών της ΚΓΠ, ανταποκρίνεται στους στόχους αυτούς.

2. Το Συμβούλιο τονίζει τη σημασία που αποδίδει στην προστασία των χρηματοοικονομικών συμφερόντων της ΕΕ. Ως εκ τούτου δόθηκε ιδιαίτερη προσοχή στα θέματα αυτά στο πλαίσιο των Διαπραγματεύσεων προσχώρησης τόσο όσον αφορά το Κεφάλαιο 7 (Γεωργία) όσο και το Κεφάλαιο 28 (Δημοσιονομικός Έλεγχος).

Οι προσχωρούσες χώρες σημείωσαν ουσιώδη πρόοδο στον καίριο αυτό τομέα του κεκτημένου, οι δε δεσμεύσεις που ανέλαβαν κατά τις διαπραγματεύσεις, η ευθυγράμμισή τους προς το κεκτημένο καθώς και η ενίσχυση της διοικητικής τους ικανότητας προκειμένου να εφαρμόσουν αποτελεσματικά το οικείο κεκτημένο κατά την προσχώρηση, παρακολουθούνται εκ του σύνεγγυς από την Ένωση.

Επιπλέον, είναι σαφές ότι το κεκτημένο, συμπεριλαμβανομένων των όρων που συμφωνήθηκαν στις διαπραγματεύσεις ως έχουν στη Συνθήκη και την Πράξη Προσχώρησης, σχετικά με τους οποίους έχει δώσει τη συγκατάθεσή του το Συμβούλιο, πρέπει να τηρηθεί πλήρως. Όσον αφορά τις γεωργικές επενδύσεις, στους όρους αυτούς συγκαταλέγεται η δυνατότητα των προσχωρουσών χωρών να εφαρμόζουν το πρότυπο σύστημα άμεσων πληρωμών που εφαρμόζεται στην ΕΕ, όπως αυτή είναι σήμερα, εφόσον είναι σε θέση να εφαρμόζουν αποτελεσματικά το κεκτημένο, ή να χρησιμοποιούν το απλοποιημένο σύστημαπό τις προϋποθέσεις που καθορίζονται στην Πράξη Προσχώρησης. Το απλοποιημένο σύστημα θα πρέπει να είναι διαθέσιμο για τρία έτη, με δυνατότητα να ανανεωθεί δύο φορές για περίοδο ενός έτους. Κατά την περίοδο εφαρμογής του απλοποιημένου συστήματος οι προσχωρούσες χώρες θα πρέπει να λάβουν τα απαραίτητα μέτρα προκειμένου να συγκροτήσουν τις απαραίτητες δομές για την εφαρμογή του ΟΣΔΕ ώστε το πρότυπο σύστημα άμεσων πληρωμών να λειτουργεί ορθά και να μπορέσουν να εφαρμόσουν το σύστημα αυτό αμέσως μετά την εκπνοή της μεταβατικής περιόδου.

3. Τέλος, απαντώντας στην τελευταία ερώτηση του αξιότιμου Μέλους, η Επιτροπήπέβαλε όντως στο Συμβούλιο πρόταση τροποποίησης του κανονισμού 1258/99 σχετικά με τη χρηματοδότηση της ΚΓΠ προκειμένου να επεκταθεί η περίοδος κατά την οποία μπορεί να εφαρμοσθεί διόρθωση των δαπανών από 24 σε 36 μήνες. Τα όργανα του Συμβουλίου εξέτασαν την πρόταση αυτή για τελευταία φορά στις 7 και 8 Οκτωβρίου 2002 και δεν μπόρεσαν να δώσουν θετική συνέχεια.